Steinkjer 24. januar 2022

Protokoll kretsstyremøte - nr 18 2020-2022

Tilstede: Ståle Vaag, Siv Merethe Gederaas Belbo(Teams), Hanna Blengsli Kværnø, Rune Johnsen, Mari Kvaale Sletvold(Teams), Sara Shafigi, Torbjørn Aas(Teams), Adrian Kristiansen og Anne Lene Fadnes Gregersen(Teams)

Gjester: Deltagere i Tydal:Jens Arne Kvello(ordfører), Mari Evjen(Næring- og kultursjef)og Henning Braaten(Leder Tydal IR og IL) – alle sak 80 a)

Deltagere på Røros: Hanne Hauge(fungerende ordfører), Morten Tøndel(Kultursjef), Hanne Mari Hindklev(leder H.E.G IL), Karl Georg Konow(Leder IR), Vidar Kojan Grind(leder Røros IL) – alle sak 80 b)

Adm: Ivan Leraand, Gina Thrane(sak 79, 80 a/c/d/e/f, g og 81) Kjell Bjarne Helland

Dato: 21. og 22. Januar 2022

Sted: Tydal kulturhus(21. Januar 2022) og Vertshuset Røros(22. Januar 2022)

**Saksliste kretsstyremøte nr. 17 2020-2022**

Sak 79/2020-2022 Protokoller

Sak 80/2020-2022 Referat og orienteringssaker

Sak 81/2020-2022 Innkalling Idrettskretsting 2022

Sak 82/2020-2022 Idrettsgalla 2022 - fullmakter

Sak 83/2020-2022 Bærekraftsmål

Sak 84/2020-2020 Endring - Lov for Trøndelag idrettskrets

**Kommentar til innkallingen:**

Ingen

**Kommentar til sakslista:**

Ingen

**Trøndelag idrettskrets**

Ståle Vaag

Møteleder

**Sak 79/2020-2022 Protokoller**

**Saksvedlegg**

a)Protokoll KS møte nr. 16 2020-2022 datert 15. desember 2021

b)Protokoll ekstraordinært KS møte – møte nr 17 2020-2022 datert 17. desember 2021

**Organisasjonssjefens innstilling til vedtak**

Protokollene godkjennes

**Vedtak:**

**Som innstillingen, enstemmig vedtatt**

**Sak 80/2020-2022 Referat og orienteringssaker**

a)Orientering fra Tydal kommune og Tydal idrettsråd

b) Orientering fra Røros kommune og Røros idrettsråd

c)Informasjon fra styreleder og nestleder

d)Status Covid 19

e)Forslag program Idrettskretstinget 2022(vedlegg a)

f)Status tilskudds- og kompensasjonsordninger

g)Sluttrapport Tiltaksplan 2021(vedlegg b)

**Organisasjonssjefens innstilling til vedtak:**

Referat- og orienteringssaker tatt til etterretning

**Vedtak:**

**a)Det ble gitt en orientering fra Tydal kommune** v/**Jens Arne Kvello(ordfører), Mari Evjen(Næring- og kultursjef)og Henning Braaten(Leder Tydal IR og IL).**

**Det er et godt samarbeid mellom idrettsråd og kommune. De har god dekning på idrettsanlegg både innendørs og utendørs. Det avsettes tilskudd fra kommune til tilskudd tråkkemaskin, tilskudd til idrettslag og i tillegg har kommunen gratis anleggsleie.**

**Frivilligheten og idretten står sterkt i kommunen, med utfordring på at nedgang i befolkningsantall og lave barnekull. De har som mål at de skal kunne gi aktivitetstilbud til alle, dvs både bredde og topp. Har egen aktivitetskalender som viser alle aktiviteter samlet på et sted.**

**Har idrettssamarbeid både med Selbu, Røros og Innlandet. Har kapasitet/ledig anlegg for interesserte utenfor Tydal kommune for å kunne leie til treningssamlinger etc. Trøndelag idrettskrets skal bistå og spre informasjon om dette. Viser for øvrig til godt samarbeid også med Trøndelag idrettskrets.**

**b)Det ble gitt en orientering fra Røros kommune Hanne Hauge(fungerende ordfører), Morten Tøndel(Kultursjef), Hanne Mari Hindklev(leder H.E.G IL), Karl Georg Konow(Leder IR), Vidar Kojan Grind(leder Røros IL).**

**Det oppleves som et godt samarbeide mellom idrett og kommunen. De har i lengre tid hatt en samarbeidsavtale, men begge parter enig om at den bør gjennomgås og eventuelt revideres. Kommunen og idrett er opptatt av et bredt og allsidig tilbud for både organisert og egenorganiserte aktiviteter. Det er iverksatt flere prosjekter både med deltagelse fra idrett, skole og fritidsaktiviteter.**

**Det er god anleggsdekning i kommunen, dette både i Røros sentrum og ute i grendene. Det er videre idrettssamarbeid med nabokommuner også i Innlandet fylke.**

**Det er for øvrig også en konflikt rundt løypekjøring i kommunene. Det er iverksatt egen prosess her for å kunne finne en minnelig løsning. Situasjon oppleves som krevende.**

**c)Styreleder deltatt i beredskapsmøter med særkretser/regioner, kretsledermøte, møte med Idrettsrådet i Trondheim og regelmessig kontakt adm i TrIK.**

**Nestleder deltatt i beredskapsmøter særkretser/regioner.**

**d)Med bakgrunn i den endrede situasjonen og nye myndighetspålagte restriksjoner har man etablert ukentlige beredskapsmøter igjen. Hvis behovet for møte oppstår før dette så innkalles gruppen umiddelbart. Man søker å holde vår hjemmeside oppdatert til enhver tid.**

**e)TrIK’s kretsting arrangeres fredag 22. og 23 april 2022 på Scandic Hell. Det vil være et faglig program på fredag og lørdag formiddag. Kretstinget vil arrangeres på lørdag.**

**f)Det jobbes med ny kompensasjons- og stimuleringsordningen for frivilligheten/idretten. Denne ligger nå til behandling hos ESA. Denne vil gjelde fra 1. januar 2022 og til sommeren 2022. Det jobbes også med å sikre at ordningene videreføres så lenge det vil være nødvendig inntil senvirkningene av de inngripne tiltakene er borte.**

**g)Sluttrapport Tiltaksplan 2021 ble kommentert og totalen viser at man har leverte i henhold til plan på de fleste tiltakene. Der hvor det er avvik så skyldes dette i det vesentligste konsekvenser av de myndighetspålagte tiltakene som er innførte i de snart 2 årene som dette vart.**

**Referat og orienteringssaker tatt til etterretning.**

**Sak 81/2020-2022 Innkalling Idrettskretsting 2022**

**Saksvedlegg**

a)Innkalling Idrettskretsting 2022

**Saksfremstilling**

Trøndelag idrettskrets vil arrangere sitt kretsting 22. og 23. april 2022, hvor tingforhandlingene gjennomføres 23. april 2022.

I henhold til NIFs lov § 5-7 Innkalling:

Idrettskretstinget innkalles av idrettskretsens styre med 3 måneders varsel. Forslag som ønskes behandlet, må være sendt inn 2 måneder før tinget. Fullstendig sakliste og andre nødvendige saksdokumenter med forslag må være sendt ut senest 1 måned før tinget.

Vedlagt ligger forslag til innkalling til Idrettskretsting 2022.

**Organisasjonssjefens innstilling til vedtak**

Innkalling Trøndelag idrettskrets sitt kretsting godkjennes og sendes ut i henhold til tidsfrist

**Vedtak:**

**Som innstillingen, enstemmig vedtatt**

**Sak 82/2020-2022 Idrettsgalla 2022 - fullmakter**

**Saksvedlegg**

a)Ingen

**Saksfremstilling**

Trøndelag idrettskrets(TrIK) ble av NRK tildelt arrangøransvar for Idrettsgalla 2021(IG2021/2022). Med bakgrunn i pandemien og de inngripende tiltak fra myndighetene ble dette avlyst. Arrangementet ble så flyttet til 2022 i stedet. Situasjonen var dessverre ikke endret da heller, og de inngripende tiltakene omtrent like store. I hele denne perioden har vi hatt ressurser på denne jobben. Arbeidsmengden har naturligvis vært ulik.

TrIK opprettet i 2020 Trøndelag idrettskrets Arrangement AS. Dette er et selskap som er 100% eid av TrIK. Dette selskapet har sitt eget styre og således selvstendig. Det er dette selskapet som står som avtalepart mot NRK.

Gjennom inngåelse av sponsorater, samarbeidsavtaler, billettsalg etc skulle arrangement bli fullt finansiert. Ettersom arrangementet ble avlyst her i Trondheim, har alle disse inntektene falt bort, mens kostnader fortsatt både er belastet og man har en fordringsforpliktelse utestående.

Vi har gjennom Norges idrettsforbund(NIF) vært i kontakt med Kulturdepartementet(KUD) for å melde behov og forventning om kompensasjon etter avlysningen av IG2021/2022.

Arbeidet med ny kompensasjonsordning for 1.1.2022 og frem til sommer 2022 er i gang. Vi har derfor god tro på at dette vil komme på plass.

Det er utarbeidet et eget budsjett i TrIK Arrangement AS som vil bli presentert i styremøte og som vil være grunnlag for søknaden til Lotteritilsynet.

Som tidligere nevnt er det flere som ikke har fått utbetalt sine honorarer 2020-2021, samtidig som at TrIK Arr AS sine inntekter da ikke kom.

Med bakgrunn i dette foreslås det at TrIK låner TrIK Arr AS inntil kr 300.000,- for å kunne gjøre opp de forpliktelser som foreligger og vil komme den nærmeste måneden. Straks den neste kompensasjonsordningen åpner vil man søke og da vil TrIK Arr AS kunne betale sitt utestående tilbake til TrIK. Dette forventes å være på plass før idrettskretstinget 2022.

**Organisasjonssjefens innstilling til vedtak**

Trøndelag idrettskrets dekker kostnader påløpt i Trøndelag idrettskrets Arrangement AS inntil kr 300.000,-. Utestående beløp betales tilbake straks man mottar midler fra kompensasjonsordningen.

**Vedtak:**

**Som innstillingen, enstemmig vedtatt**

**Sak 83/2020-2022 Bærekraftsmål**

**Saksvedlegg**

a)Ingen

**Saksfremstilling**

Viser til tidligere sak 15/2020-2022, 23/2020-2022 og 30/2020-2022 hvor dette da tidligere behandlet i styret.

Vi legger nå opp til at man under denne behandlingen skal kunne komme til en endelig konklusjon på hvilke bærekraftsmål Trøndelag idrettskrets skal ha et forsterket fokus på. Dette betyr ikke at andre mål også skal/kan jobbes med parallelt.

**Organisasjonssjefens innstilling til vedtak**

Trøndelag idrettskrets tar inn de prioriterte bærekraftsmål i sitt videre arbeide i forbindelse med Langtidsplan 2021-2024. Det utarbeides en statusrapportering hvert år for dette arbeidet.

**Vedtak:**

**De prioriterte bærekraftsmålene er nr 3, 10 og 13. Vedtak forøvrig i henhold til innstillingen.**

**Enstemmig vedtatt**

**Sak 84/2020-2022 Endring – Lov for Trøndelag idrettskrets**

**Saksvedlegg**

a)Oppdatert Lov for Trøndelag idrettskrets

**Saksfremstilling**

På det siste Idrettstinget ble Idrettsstyret gitt fullmakt til å foreta endringer/tilpasninger i NIFs Lovnormer så lenge disse var av språklig karakter og tilpasset NIFs lov.

Alle andre endringer skal behandles av Idrettstinget.

For Trøndelag idrettskrets sin Lov gjelder dette følgende endringer:

* Kontrollutvalget skal nå ha 1 leder og 1 medlem + 2 vara. Tidligere var det 2 medlemmer + 2 vara ( §14-c )
* I styret og i kontrollutvalget der det velges vara må det nå velges 1. vara og 2. vara. For oss gjelder det kontrollkomiteen

De som ønsker mer info om endringen kan gå til

[https://www.idrettsforbundet.no/contentassets/b4b0cf67d7ff47a6a41584266e763788/endring-i-lovnorm-for-idrettskretser-.pdf](https://eur03.safelinks.protection.outlook.com/?url=https%3A%2F%2Fwww.idrettsforbundet.no%2Fcontentassets%2Fb4b0cf67d7ff47a6a41584266e763788%2Fendring-i-lovnorm-for-idrettskretser-.pdf&data=04%7C01%7CKjellBjarne.Helland%40idrettsforbundet.no%7C219745b0218d44913daf08d9da69d51f%7C5ca933991184430d88a8107721ef7b66%7C0%7C0%7C637780970340783752%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=G7vcC2zWACREFiSsA23cCasiIewxdcrJFl7xJ1nnm4g%3D&reserved=0)

**Organisasjonssjefens innstilling til vedtak**

De endringer som her er fremlagt innarbeides i Trøndelag idrettskrets sin lov.

**Vedtak:**

**Som innstillingen, enstemmig vedtatt**